Politsei on Taani pealinnas aset leidvate noorterahutuste käigus vahistanud vähemalt 17 inimest, teatas AFP.    Rahutustes  osalejad panid põlema hulgaliselt autosid ja prügikonteinereid. Rahutused levisid eile varemgi vandaalide käe läbi kannatada saanud Nörrebro linnaosast mujale Kopenhaagenisse ja teistesse Taani linnadesse.    Politsei ei oska rahutuste põhjust nimetada. Sisserändajate linnaosas Nörrebros võis rahutuste põhjuseks olla Muhamedi pilapiltide avaldamine eilsetes Taani lehtedes või ühe pilapildi autori, 73-aastase Kurt Westergaardi mõrva kavandajate arreteerimine.    Kopenhaagenis olid  suuremad rahutused viimati mullu oktoobris, siis vahistas politsei ligi 440 noort.